संविधानसभामा संविधान पारित हुने बिहान सद्भावना पार्टीका अध्यक्ष राजेन्द्र महतोको सिनामंगलस्थित निवास पुगेका एक नेताले सुनाए अनुसार, 'संघीयता हुँदैन वा थाती राखिन्छ कि भन्ने डर आजबाट सकिंदैछ, अब केका लागि आन्दोलन?' भनेर सोध्दा महतोले 'त्यो त भइसक्यो, तर अब हुने चुनावमा हामीले हार्‍यौं भने यो सबको के मतलब छ? त्यसकारण, अब मधेश गइन्छ, चुनावसम्म मधेशमै बसिन्छ, जितेर आइन्छ' भनेका थिए।
